Diari Oficial de la Generalitat Valenciana


Sumari del DOGV 2791, del 15-07-1996 (1996/838785)

RESOLUCIÓ de 20 de juny de 1996, del director general d'Arquitectura i Habitatge, de renovació de l'acreditació de laboratori d'assaigs de control de qualitat de l'edificació Consulteco, SL, amb la referència 07008HA96.
---------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2791

Data del DOGV
:   15-07-1996

Secció del DOGV
:   ALTRES DISPOSICIONS

Número del document
:   1996/838785


Data del document
:   20-06-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIó de 20 de juny de 1996, del director general d'Arquitectura i Habitatge, de renovació de l'acreditació de laboratori d'assaigs de control de qualitat de l'edificació Consulteco, SL, amb la referència 07008HA96.   
El senyor Francisco Domarco Abad, en nom i representació del Laboratori d'Assaigs Consulteco, SL, sol·licita la renovació de l'acreditació de laboratori d'assaigs en l'àrea de control de formigó en massa o armat i els seus materials constituents: ciment, àrids, aigua, acer per a armadures, addicions i additius (HA), de conformitat amb el Decret 173/1989, de 24 de novembre del Consell de la Generalitat Valenciana.  
L'expedient de renovació de l'acreditació s'ha tramitat de conformitat amb el Reial Decret 1.230/1989, de 13 d'octubre, i l'Ordre 5.064, de 15 de febrer de 1990, del Ministeri d'Obres Públiques i Urbanisme, i consta en aquest que s'han complit tots els requisits reglamentaris.  
En virtut d'això, a proposta de la Divisió de Normativa Tècnica i Control de Qualitat, aquesta Direcció General resol:  
Primer  
Renovar l'acreditació al laboratori Consulteco, SL, amb domicili social al carrer d'Alacant, 23, de Novelda (Alacant), en l'àrea de control de formigó en massa o armat i els seus materials constituents: ciment, àrids, aigua, acer per a armadures, addicions i additius (HA) amb la referència 07008HA96.  
Segon  
Aquesta acreditació tindrà validesa en l'àmbit de la Comunitat Valenciana durant un període de cinc anys comptadors a partir de la data d'aquesta resolució, que queda supeditada al compliment de les condicions que estableixen el Decret 173/1989, de 24 de novembre del Consell de la Generalitat Valenciana; l'Ordre de 15 de febrer de 1990 del Ministeri d'Obres Públiques i Urbanisme; el Reial Decret 1.230/1989, de 13 d'octubre, i en particular les indicades expressament en l'article 2 de les disposicions reguladores, del reial decret esmentat.  
Tercer  
Las inspeccions periòdiques per a la verificació del compliment de les condicions de l'acreditació durant el període dels cinc anys, les realitzaran els laboratoris de les seccions de Qualitat de l'Edificació de la Direcció General d'Arquitectura i Habitatge.  
Les despeses ocasionades pel seguiment de l'acreditació hauran de ser satisfetes pel laboratori peticionari d'acord amb l'Ordre de 28 de novembre de 1994, del conseller d'Obres Públiques, Urbanisme i Transports.  
Quart  
Qualsevol variació en les condicions que van servir de base per a la renovació de l'acreditació del Laboratori haurà de ser comunicada a aquesta Direcció General en el moment en què es produïsca.  
Cinqué  
Aquesta resolució s'ha de comunicar a la Direcció General d'Habitatge del Ministeri de Foment perquè la inscriga en el Registre General de Laboratoris d'Assaigs Acreditats amb la referència 07008HA96.  
DISPOSICIó FINAL  
Aquesta resolució s'ha de publicar en el Diari Oficial de la Generalitat Valenciana, per a coneixement general.  
València, 20 de juny de 1996.- El director general d'Arquitectura i Habitatge: José M.ª García Zarco.